

מכרז מס' 107/2012 לאספקת מגרסות ומתן שירותי תמיכה ותיקונים למגרסות עבור רשות האוכלוסין וההגירה
רשות האוכלוסין וההגירה ("הרשות") מזמינה בזאת מציעים העונים על תנאי הסף המפורטים להלן ובמכרז להציע הצעות לאספקת מגרסות ומתן שירותי תמיכה ותיקונים למגרסות עבור הרשות. 
תנאי הסף להשתתפות במכרז
להלן תמצית תנאי הסף להשתתפות במכרז (הנוסח המלא והמחייב מפורט במסמכי המכרז):
המציע הנו תאגיד שהתאגד בישראל.
המציע מורשה מטעם יצרני המגרסות המוצעות על ידו לספק את המגרסות כמפורט במסמכי המכרז.
למציע מחזור כספי של לפחות חמש מאות אלף ש"ח (לא כולל מע"מ) בכל אחת מהשנים 2010 – 2011.
המציע סיפק ללקוחותיו לפחות חמישים מגרסות (מכל סוג שהוא ומכל יצרן) בשנה קלנדרית וזאת למשך שלוש שנים לפחות, בין שנת 2005 למועד הגשת ההצעה.
הגשת ערבות בנקאית כנדרש במסמכי המכרז.
כל המגרסות המוצעות עומדות בדרישות הסף הטכנולוגיות המפורטות במסמכי המכרז.
תנאי סף נוספים המפורטים במסמכי המכרז.
ההתקשרות עם הזוכה במכרז
תקופת ההתקשרות הינה לשלוש שנים מיום סיום אספקת המשלוח הראשון של המגרסות לרשות ("ההתקשרות המקורית"). לרשות עומדת האופציה להאריך את תקופת ההתקשרות לפרק זמן נוסף של עד שנה בכל פעם, וזאת עד לתקופה מצטברת של חמש (5) שנים בסך הכל (כולל ההתקשרות המקורית). 
הזוכה במכרז יספק לרשות לפחות שישים מגרסות. הרשות תהיה רשאית להזמין מגרסות נוספות, בהתאם לצרכיה.
במסגרת ההתקשרות יעניק הזוכה במכרז שירותי תמיכה ותיקונים למגרסות שסופקו על ידו, כמפורט בחוזה.
הליך המכרז
מסמכי המכרז מפורסמים באתר האינטרנט של הרשות שכתובתו www.piba.gov.il, תחת הקישור "פרסומים ומכרזים". כל המידע והתוצרים הקשורים למכרז וכל ההודעות בנושא המכרז יפורסמו באתר זה.
החל מיום פרסום המכרז ועד ליום 9.5.2012 רשאי כל אדם לפנות לרשות בכתב, באמצעות דואר אלקטרוני Sharonak@piba.gov.il לגב' שרון אקרמן, ולהעלות כל בקשה להבהרה או שאלה הקשורה במכרז או בהתקשרות שתבוא בעקבותיו. 

את ההצעה יש להגיש, לאחר סיום הליך ההבהרות ולא יאוחר מיום 23.5.2012 בשעה 14:00, בתיבת המכרזים הנמצאת במשרדי הרשות, ברח' מסילת ישרים 6, ירושלים.
לתשומת לב המציעים: אם יותר ממציע אחד יעמוד בתנאי הסף, ייערך בין המציעים תיחור כספי דינמי באמצעות רשת האינטרנט.
בכל מקרה של סתירה בין האמור במודעה זו לבין מסמכי המכרז, יגבר האמור במסמכי המכרז.

